### 5.38. Eksporter biletet som PDF

#### 5.38.1. Oversyn

Figur 15.84. Dialogvindauget for PDF-eksport

Du kan eksportera biletet i PDF-format når du vel «.pdf»-utvidinga, eller vel filtypen «Portable Document Format» i vindauget for eksport.

#### 5.38.2. Innstillingar

Laga som sider

  Når denne er merkt, vert det laga ei side for kvart lag i biletet, nedanfrå og oppover. Denne innstillinga er ikkje tilgjengeleg om det er berre eitt lag i biletet.

Omvendt rekkjefølgje

  Når denne er merkt, vert siden laga i omvendt rekkjefølgje, ovanfrå og nedover.

Berre rotlaga

  Når dene er merkt, vert berre laga som ikkje er inne i ei gruppe tekne med i sidelaginga. Grupper på rotnivået vert tekne med ved å fletta saman laga inne i dei.

Bruk lagmasker

  Når denne er merkt av, vert lagmaska brukt før du lagrar. Utdata for PDF-en vert ikkje endra, berre den interne strukturen til PDF-en.

Omform punktbilete til vektorgrafikk der dette er mogleg

  Når denne er merkt, vert vektorgrafikk bruk i staden for punktbilete der det er mogleg.

Utelat gøymde lag og lag med null dekkevne

  Når denne er merkt, vert laga der visinga er slått av eller der dekkevna er sett til null ikkje tekne med når sida eller sidene vert oppretta.

Fyll gjennomsiktige område med bakgrunnsfargen

  Når denne er merkt, vert eventuelle gjennomsiktige område byt ut med bakgrunnsfargen.

Konverter tekstlaga til bilete

  Når denne er merkt, vert tekstlaga omforma til rastergrafikk i staden for å takast med som tekst. Dette kan vera nyttig når eksporteringa av PDF ikkje finn skrifttypen. Viss skrifttyypen ikkje er inkludert i PDF-en, er det ingen garanti for at teksten vil sjå ut slik du la han inn.

5.37. Eksporter biletet som PCX |  | 5.39. Eksporter biletet som PFM

Report a bug in GIMP Report a documentation error