### 6.7. Verktøyinnstillingar

Figur 15.103. Verktøyinnstillingane

Dette dialogvindauget vert brukt for å bestemma ein del generelle innstillingar for ulike verktøy.

#### 6.7.1. Opna dette dialogvindauget

Du har tilgang til dette dialogvindauget frå hovudmenyen via Rediger → Brukarinnstillingar.

#### 6.7.2. Innstillingar

Generelt

Tillat redigering av ikkje-synlege lag

  Du kan redigera lag som ikkje er synlege (auge-ikonet i dialogvindauget for lag)

Lagra verktøyinnstillingane ved avslutning

  Når denne er slått på, vert verktøyinnstillingane for alle verktøya lagra når du avsluttar GIMP.

Lagra verktøyinnstillingane nå

  Dette lagrar straks alle gjeldande innstillingane for verktøya.

Tilbakestill verktøyinnstillingane til standarsverdiane

  Dette tilbakestillar verktøyinnstillingane til standardverdiane.

Skalering

Standard interpolering

  Når noko vert skalert, dvs. gjort større eller mindre, vert dei nye pikslane rekna ut ved å interpolere pikselverdiar frå kjelda. Du bestemmer her kva for metode som skal vera standard, men kan alltids endre denne etter behov i innstillingane for transformering.

  Dei tilgjengelege interpoleringsmetodane er forklarte i detalj i Interpolering i dokumentasjonen for transformeringsverktøya.

Teikneinnstillingar felles for fleire verktøy

Pensel, Dynamikkar, Mønsterelement, Fargeovergangar, Utvid laga

  Har du for eksempel merkt av i ruta framføre Pensel, vil den penselen du vel for blyanten også gjelda for kloneverktøyet eller andre verktøy som brukar pensel. Er ruta ikkje avkryssa, vert penselinnstillingane berre brukte for det gjeldande verktøyet.

Flytteverktøyet

Set lag eller bane som gjeldande

  Som standard vil flytteverktøyet ikkje endra kva lag eller bane som er utvald. Når denne er sett på, vert laget eller banen du flyttar på gjort til det gjeldande laget eller den gjeldande banen.

6.6. Eksperimentell leikeplass |  | 6.8. Førehandsinnstillingar for bilete

Report a bug in GIMP Report a documentation error