### 6.11. Slagskugge (tradisjonell)

#### 6.11.1. Oversyn

Figur 17.139. Eksempel på bruk av filteret «Slagskugge (tradisjonell)»

Det opphavlege biletet

«Slagskugge (tradisjonell) er brukt her. Det kvite bakgrunnslaget er lagt til manuelt.

Dette filteret legg ein slagskugge til det gjeldande utvalet eller til heile biletet dersom det ikkje er noko gjeldande utval. Dersom det er nødvendig, vil filteret gjera biletet større for å få plass til skuggen.

Du kan velja farge, retning og storleik på skuggen.

Bakgrunnslaget som filteret opprettar er gjennomsiktig utanom i skuggen. For å gjera skuggen synleg, kan du eventuelt leggja til eit kvitt lag under skuggelaget.

| Notat
Dersom biletet er indeksert, er denne menyoppføringa gråa ut og utilgjengeleg.

#### 6.11.2. Slik slår du på filteret

Du har tilgang til dette filteret frå hovudmenyen via Filter → Lys og skugge → Slagskugge (tradisjonell) ….

#### 6.11.3. Innstillingar

Figur 17.140. Innstillingane for filteret «Slagskugge (tradisjonell)»

Forskyv X, Forskyv Y

  Laget som inneheld slagskuggen vil verta flytt X pikslar vassrett og Y pikslar loddrett. Så X- og Y-forskyvinga bestemmer plasseringa av skuggen i høve til biletet. Høge verdiar gjer at den imaginære lyskjelda ser ut til å vera langt borte, medan låge verdiar gjer at kjelda ser ut til å vera nærare biletet.

  Forskyvinga kan også vere negativ. Med X < 0 vert skuggen flytt mot venstre og med Y < 0 oppover.

  Dersom det ikkje er noko gjeldande utval i biletet, må Tillat endring av storleik vera slått på for at skuggen skal verta synleg.

Sløringsradius

  Når skuggen er laga, vert det brukt gaussisk sløring med den spesifiserte radiusen på skuggelaget. Dette gjer skuggen meir realistisk. Sidan sløringa utvidar skuggen, kan det vera nødvendig å slå på Tillat endring av storleik for å sjå effekten fullt ut.

Farge

  Dette er skuggefargen. Klikk på knappen og vel ein høveleg farge når fargeveljaren kjem opp.

  Figur 17.141. Eksempel på bruk av farge i filteret «slagskugge»

Dekkevne

  Dette det same som å setja dekkevna for det laget som inneheld skuggen. Dekkevna bestemmer kor gjennomsiktig skuggen skal vera. (Sjå om dekkevne i Del 1.1, «Eigenskapar for laga»). Normalinnstillinga er 80 %, men du kan bruka heile skalaen frå 0 (full gjennomsikt) til 100 (full dekkevne). Etter at filteret er lagt til i biletet kan du også regulera dekkevna for skuggelaget i lagdialogvindauget.

Tillat endring av storleik

  Dersom dette valet er slått på, vil filteret gjera biletet større dersom dette er nødvendig for å få plass til skuggen. Kor stort biletet vert, er avhengig av forma på utvalet, sløringsradius og forskyvinga av skuggen.

6.10. Vignettering |  | 6.12. Perspektivskugge

Report a bug in GIMP Report a documentation error