### 14.28. Kuledesigner

#### 14.28.1. Oversyn

Figur 17.408. Det same biletet før og etter bruk av filteret «kuledesigner».

Originalbiletet

Filter brukt

Dette filteret vert brukt til å teikna ei tredimensjonal kule med ulike teksturar. Filteret skriv over originalbiletet.

| Notat
Dersom biletet er indeksert, er denne menyoppføringa gråa ut og utilgjengeleg.

#### 14.28.2. Slik slår du på filteret

Du finn dette filteret i hovudmenyen under Filter → Teikning → Kuledesigner ….

#### 14.28.3. Innstillingar

Figur 17.409. Innstillingane for filteret «Kuledesigner»

Førehandsvising

  Førehandsvisinga syner endringane i biletet etter kvart som du endrar parameterane. Endringane vert ikkje lagt inn i biletet før du trykkjer på knappen OK. Ikkje alle endringane vert oppdaterte automatisk. Du må då trykkja på knappen Oppdater førehandsvisinga for å sjå resultatet av endringane.

Tekstur

Denne lista viser teksturar som du har lagt inn for å bruka på kula. Teksturane vert brukte i den rekkjefølgja dei har i lista. Kvar oppføring viser teksturnamn og teksturtype.

Ny

  Lagar ein ny tekstur og legg denne nedst i lista. Namnet på den nye teksturen er avhengig av innstillingane du har sett i tekstureigenskapane, og vil forandra seg etter som du forandrar eigenskapane dersom teksturen er markert.

Kopiér

  Kopierer den markerte teksturen og legg kopien nedst i lista.

Slett

  Sletter den markerte teksturen frå lista.

Opna, Lagra

  Gir deg høve til å lagra dei gjeldande innstillingane og henta dei fram igjen seinare.

Eigenskapar

Type

  Bestemmer kva som skal gjerast med kula.

  Tekstur

    Dekker kula med eit spesifisert mønster.

  Punktkopling

    Gir ein viss relieffefekt til teksturen.

  Lys

    Vert brukt for å setja parameterane for lyset som treff kula.

Tekstur

  Bestemmer mønsteret som skal brukast av teksturtypen. Dersom teksturen er sett til Lys, vert lyset påverka av dette mønsteret på same måten som lyset skulle gått gjennom teksturen før det traff kula. Dersom type er sett til tekstur vert mønsteret avsett på kuleoverflata. Følgjande val er tilgjengelege: «Einsfarga», «Sjakkbrett», «Marmor», «Firfisle», «Phong», «Støy», «Tre», «Spiral» og «Punkt».

Fargar

  Set dei to fargane som vert brukte i teksturen. Klikk på fargeboksane for å opna for fargeveljaren.

Skalering

  Her bestemmer du kor stort kvart element i mønsteret skal vere. For eksempel vil denne kontrollen bestemme kor store rutene skal vere i «Sjakkbrett».

Turbulens

  Styrer kor mykje teksturen skal forvrengast. Verdiane går frå 0 til 10. Med verdiar mindre enn 1,0 er det framleis mogleg å få ut eit uforstyrra mønster. Over denne verdien vert mønsteret gradvis tilført meir støy.

Mengde

  Bestemmer kor sterk påverknaden teksturen skal ha på det ferdige resultatet. Verdiane går frå 0, inga endring, til 1,0.

Eksponent

  Med tre-strukturen gjev dette alternativet ein utsjånad som liknar på persienner, meir eller mindre opne.

Transformasjonar

Skalering X, Skalering Y, Skalering Z

  Desse tre glidebrytarane styrer kor mykje teksturen skal strekkast eller komprimerast på kula i dei tre retningane.

Roter X, Roter Y, Roter X

  Desse tre glidebrytarane styrer kor mykje teksturen skal roterast rundt dei tre aksane.

Posisjon X, Posisjon Y, Posisjon Z

  Bestemmer dei tre posisjonane for teksturen i høve til kula. Dersom type er sett til Lys, vil desse parameterane referera til posisjonen for lampa.

Knappen Tilbakestill set alle parameterane tilbake til normalverdiane.

14.27. Line Nova |  | 14.29. Spyrogimp

Report a bug in GIMP Report a documentation error